ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
13 ก.ค. 2559

สรุปภาวะตลาดภาคเช้า : ยืนเหนือ 1,480 จุด ได้ – SET เคลื่อนไหวในกรอบเหนือ 1,475 จุดตลอดช่วงเช้า โดยในช่วงแรกปรับตัวขึ้นไปทดสอบแนวต้านที่ 1,480 จุดและยังไม่สามารถยืนได้ ก่อนที่จะย่อตัวลงมาและปรับฟื้นตัวขึ้นอีกครั้งมายืนเหนือระดับ 1,480 จุด ก่อนปิดตลาดช่วงเช้าที่ 1,480.67 จุด +5.75 จุด หรือ +0.4% มูลค่าซื้อขายหนาแน่นที่ระดับ 4.0 หมื่นลบ. กลุ่มหลักที่ปิดปรับตัวขึ้นมากได้แก่ รับเหมาก่อสร้าง +2.2%, อาหาร +1.3% และปิโตร +1.0% ในขณะที่โรงพยาบาล -1.9% และธนาคาร -0.2% ปรับตัวลงกดดันตลาด ด้านค่าเงินบาทยังคงแกว่งตัวใกล้ระดับ 35.20 บาทต่อไม่เปลี่ยนแปลงมากนัก 
 
กลยุทธ์ที่แนะนำ
ช่วงบ่าย : คาดแกว่งตัวในแดนบวกต่อ แต่อย่างไรก็ดีเริ่มเห็นสัญญาณที่ชะลอตัวลงบ้างใน DJIA-F ที่ปรับตัวลง แนวรับของ SET ในช่วงสั้นนี้อยู่ที่ระดับ 1,470 จุด ถ้าหากไม่ต่ำกว่ายังเป็น sentiment บวก ดัชนีควรยืนเหนือ 1,480 จุดให้ได้ เพื่อปรับตัวขึ้นทดสอบแนวต้านถัดไป 1,495 และ 1,500 จุด กลยุทธ์ การเก็งกำไรยังทำได้ รวมถึงผู้มีหุ้นอยู่ถือต่อ โดยมีจุดถอยแบ่งขายลดพอร์ตทำกำไรออกมาบ้าง หากต่ำกว่า 1,470 จุด ทั้งนี้ หุ้นแนะนำเก็งกำไรตามสัญญาณเทคนิค ได้แก่ BEM (รับ 7.00 ต้าน 7.20 cut 6.75) และ NWR (รับ 1.45 ต้าน 1.70 cut 1.40)